钦定古今图书集成/理学汇编/学行典/第249卷 > 吴应期
## 钦定古今图书集成/理学汇编/学行典/第249卷 > 吴应期

按《宜兴县志》：“吴应期，邑诸生。除夕散步河侧，遇商人
夫妇，号恸，问之曰：‘某贩缯为生，昨宵遇盗，衣囊一空，
无以卒岁，是以悲耳’。应期曰：‘无须。然我能为汝计引
归，济以四十金’。”商人曰：“‘某赤贫，作何券以抵此银’？应
期曰：‘尔泛舟江湖，四海为家，即有券，吾能索尔于芦
花明月闲乎？尔有此意，但书四字于屏闲，曰：‘天理人
心足矣’’。”商人拜书而去，人或诮其愚，应期曰：“遇人之
急则周之，我非放债取息，何愚之有？”一日于家园得
窖金二千两，出语乡人曰：“汝等有急，悉来告我，我昨
日得横财。”乡人持券踵其门，数日而尽，卒未有偿者，
应期不与校也。